Η **Νιου Γιορκ Σίτι ΦΚ** (αγγλικά: *New York City FC*) είναι μια νεοϊδρυθείσα αμερικάνικη επαγγελματική ποδοσφαιρική ομάδα από τη Νέα Υόρκη η οποία θα συμμετέχει στην Μέιτζορ Λιγκ Σόκερ (MLS). Η Νιου Γιορκ Σίτι ΦΚ ανακοινώθηκε επίσημα ως η εικοστή ομάδα του πρωταθλήματος στις 21 Μαΐου 2013. Τα ιδιοκτησιακά δικαιώματα του συλλόγου αγοράστηκαν από την αγγλική ομάδα της Πρέμιερ Λιγκ, Μάντσεστερ Σίτι και την ομάδα μπέιζμπολ των Νιου Γιορκ Γιάνκις έναντι του ποσού των $100 εκατομμυρίων.

Στόχος της ομάδας είναι να ξεκινήσει να αγωνίζεται στην MLS από την σεζόν του 2015, μαζί με την εικοστή πρώτη ομάδα του πρωταθλήματος, Ορλάντο Σίτι ΣΚ. Χρησιμοποιώντας ως έδρα το Γιάνκι Στέιντιουμ στο Μπρονξ, η Νιου Γιορκ Σίτι ΦΚ θα αποτελεί την πρώτη ομάδα της MLS που θα εδρεύει εντός της Νέας Υόρκης, ενώ την δεύτερη που θα εδρεύει εντός της Μητροπολιτικής Περιοχής της Νέας Υόρκης μετά την Νιου Γιορκ Ρεντ Μπουλς, η οποία εδρεύει στο Χάρισον του Νιου Τζέρσεϊ.

Ιστορία
-------

Ο κομισάριος της MLS, Ντον Γκάρμπερ, ανακοίνωσε την επιθυμία της λίγκας να εντάξει στο δυναμικό της μία δεύτερη ομάδα από την ευρύτερη περιοχή της Νέας Υόρκης το 2010, με τη νέα αυτή ομάδα, αρχικά, να ξεκινά τις υποχρεώσεις της στο πρωτάθλημα από τη σεζόν του 2013. Αρχικά, η λίγκα είχε ξεκινήσει διαπραγματεύσεις με τον ιδιοκτήτη των Νιου Γιορκ Μετς, Φρεντ Ουίλπον, σχετικά με την προσπάθεια ένταξης δεύτερης ομάδας από την Νέα Υόρκη στο πρωτάθλημα, μαζί με τους ιδιοκτήτες της επανιδρυθείσας Νιου Γιορκ Κόσμος. Το ενδιαφέρον του Ουίλπον για την MLS, ωστόσο, σταδιακά εξασθένησε μετά και την οικονομική καταστροφή της οικογένειάς του μετά το Σκάνδαλο Μέιντοφ, ενώ η Κόσμος ξεκίνησε τις αγωνιστικές της υποχρεώσεις στη δεύτερης τάξεως Νορθ Αμέρικαν Σόκερ Λιγκ το 2013.

Ο Γκάρμπερ είχε προηγουμένως προσπαθήσει να προκαλέσει το ενδιαφέρον μεγάλων ευρωπαϊκών συλλόγων για την απόκτηση μελλοντικής ομάδας της MLS, ενώ τον Δεκέμβριο του 2008, είχε ανακοινώσει πρόταση για τη δημιουργία νέας ομάδας με έδρα το Μαϊάμι, προσπάθεια της οποίας ηγείτο η ΦΚ Μπαρτσελόνα, η οποία και θα ξεκινούσε τις αγωνιστικές της υποχρεώσεις στο πρωτάθλημα το 2010, αν και τελικά η συγκεκριμένη επένδυση δεν προχώρησε (ο Γκάρμπερ είχε επίσης συζητήσει το ενδεχόμενο με την Μπαρτσελόνα η τελευταία να πραγματοποιήσει την επένδυσή της στη Νέα Υόρκη, προτού το ενδιαφέρον μετατοπιστεί προς το Μαϊάμι).

Ωστόσο όταν ο Φεράν Σοριάνο, αντιπρόεδρος της Μπαρτσελόνα κατά την περίοδο της πρότασης επένδυσης στο Μαϊάμι, ανέλαβε χρέη CEO στη Μάντσεστερ Σίτι τον Αύγουστο του 2012, ο Γκάρμπερ επικοινώνησε εκ νέου μαζί του σχετικά με τη πιθανότητα επένδυσης σε μία ομάδα με έδρα τη Νέα Υόρκη. Τον Δεκέμβριο του 2012, ανώνυμες πηγές ανέφεραν στα ΜΜΕ ότι η Μάντσεστερ Σίτι ήταν κοντά στο να ανακοινωθεί επισήμως ως η ιδιοκτήτρια της εικοστής ομάδας της MLS, με την κατοχύρωση των πνευματικών δικαιωμάτων για την ονομασία *"New York City Football Club"*, αν και ο αγγλικός σύλλογος προέβη λίγο αργότερα σε άμεση διάψευση της εν λόγω είδησης. Ωστόσο, ο Γκάρμπερ ανακοίνωσε τον Μάρτιο του 2013 ότι βρισκόταν κοντά στο να ανακοινώσει επισήμως την εικοστή ομάδα του πρωταθλήματος,

Η *New York City Football Club, LLC* εγγράφηκε στο *New York State Department* στις 7 Μαΐου 2013, ενώ στις 21 Μαΐου η ομάδα ανακοινώθηκε επισήμως ως η εικοστή της Μέιτζορ Λιγκ Σόκερ.

Ο σύλλογος ανακοίνωσε μια συμφωνία ραδιοφωνικής μετάδοσης των αναμετρήσεών του στην αγγλική γλώσσα με το WFAN στις 3 Οκτωβρίου του 2013.

Στις 2 Ιουνίου 2014, ο σύλλογος ανακοίνωσε την απόκτηση του Νταβίδ Βίγια ως του πρώτου παίκτη του έμψυχου δυναμικού του.

Παραπομπές
----------

1. ↑  Mendola, Nicholas. «NYCFC's new stadium could be neighbor to Yankee Stadium». NBC Sports. Ανακτήθηκε στις 11 Δεκεμβρίου 2013.
2. ↑  «Major League Soccer announces New York expansion team: New York City Football Club». MLSsoccer.com. Αρχειοθετήθηκε από το πρωτότυπο στις 7 Ιουνίου 2013. Ανακτήθηκε στις 21 Μαΐου 2013.
3. ↑  Belson, Ken; Charles V. Bagli (2013-05-21). «A Team Is Born, but Not All Cheer». *The New York Times*.. Ανακτήθηκε στις 21 Μαΐου 2013.
4. ↑  Manchester City FC. *Club Statement 21 May*. Δελτίο τύπου.  Ανακτήθηκε στις 21 Μαΐου 2013. Αρχειοθετήθηκε 2016-06-17 στο Wayback Machine. «Αρχειοθετημένο αντίγραφο». Αρχειοθετήθηκε από το πρωτότυπο στις 17 Ιουνίου 2016. Ανακτήθηκε στις 2 Ιουνίου 2014.
5. ↑  «Yanks, Manchester City awarded MLS expansion team». MLB.com. 21 Μαΐου 2013. .
6. ↑  «MLS commissioner eyes possible New York franchise for 2013». *mlssoccer.com*. 7 Μαΐου 2010. Αρχειοθετήθηκε από το πρωτότυπο στις 2014-10-06.. Ανακτήθηκε στις 21 Μαΐου 2013.
7. ↑  «MLS focused on making NY club its 20th team». *mlssoccer.com*. 16 Νοεμβρίου 2010. Αρχειοθετήθηκε από το πρωτότυπο στις 2014-09-24.. Ανακτήθηκε στις 21 Μαΐου 2013.
8. ↑  Bell, Jack (1 Αυγούστου 2010). «Cosmos Begin Anew, With Eye Toward M.L.S.». *The New York Times*.. Ανακτήθηκε στις 21 Μαρτίου 2014.
9. ↑  O'Brien, Seamus (12 Ιουλίου 2012). «New York Cosmos Returns to NASL». *nycosmos.com*. New York City: New York Cosmos. Ανακτήθηκε στις 22 Μαΐου 2013.
10. ↑  Lalas, Greg (11 Φεβρουαρίου 2009). «Garber: Barca/Miami Team Would Start in 2010». *Goal.com*. .
11. ↑  «Miami Barcelona MLS Campaign Is Dead». *Goal.com*. 3 Μαρτίου 2009. .
12. 1 2  Bennett, Roger (28 Μαΐου 2013). «Ambitious Garber ready for next challenge». *Relegation Zone* (ESPN FC). .
13. ↑  «Manchester City Said Close to Being Awarded MLS Queens Team». *Bloomberg*. 15 Δεκεμβρίου 2012.. Ανακτήθηκε στις 21 Μαΐου 2013.
14. ↑  «MLS Commissioner Don Garber talks NYC2 progress, Florida expansion, Champions League schedule tweak». *mlssoccer.com*. 17 Μαρτίου 2013. Αρχειοθετήθηκε από το πρωτότυπο στις 2014-07-30.. Ανακτήθηκε στις 21 Μαΐου 2013.
15. ↑  «Entity Information». *NYS Division of Corporations, State Records and UCC*.. Ανακτήθηκε στις 25 Μαΐου 2013.
16. ↑  «Major League Soccer announces New York expansion team: New York City Football Club». *mlssoccer.com*. 21 Μαΐου 2013. Αρχειοθετήθηκε από το πρωτότυπο στις 2013-06-07.. Ανακτήθηκε στις 21 Μαΐου 2013.
17. ↑  «Broadcast Deal with WFAN». *nycfc.com*. 3 Οκτωβρίου 2013. Αρχειοθετήθηκε από το πρωτότυπο στις 2014-06-01.. Ανακτήθηκε στις 4 Οκτωβρίου 2013.
18. ↑  «David Villa signs for New York City FC - New York City FC». Nycfc.com. Αρχειοθετήθηκε από το πρωτότυπο στις 2 Ιουνίου 2014. Ανακτήθηκε στις 2 Ιουνίου 2014.